Мирей Матийо: Ансамбъл "Александров" ме издигаше над сцената - Russia Beyond България
Мирей Матийо: Ансамбъл "Александров" ме издигаше над сцената
Мирей Матио на фестивала "Спаската кула" през 2016 година
Виталий Белоусов / РИА &amp;quot;Новости&amp;quot;
Певицата многократно е излизала на сцената със загиналите музиканти.
Френската певица Мирей Матийо е шокирана от катастрофата на руския самолет с 92 души на борда, включително артисти и музиканти от ансамбъл "Александров", съобщи "Российская газета" в понеделник (26 декември).
"Това е голяма мъка, невероятна драма. Сърцето ми и мислите ми сега са със семействата на загиналите и с Русия – страна, която обичам", каза певицата пред журналисти.
Според Мирей Матийо за първи път тя излиза на сцената с ансамбъл "Александров" през 1967 г. – преди 50 години по време на първия си гастрол в Съветския съюз. След това през 1987 г. тя прави голямо турне из Русия с музикалния колектив. За последен път Матийо изнася концерт с руските музиканти миналата есен по време на фестивала "Спаската кула".
"Гибелта на диригента на ансамбъла Валерий Халилов е лична драма за мен. Бяхме приятели и скръбта ми днес е безгранична. Валерий Халилов бе най-талантливият музикант, великолепен човек. Знаете ли, този хор ме вдъхновяваше, даваше ми сила, буквално ме издигаше над сцената", сподели Матийо. "Днес златните им гласове се издигат в небето, където ги чака раят на музикантите. Разбира се, аз ще дойда в Москва и ще пея, пазейки в сърцето си паметта за тях и за всички руснаци, загинали в тази страшна катастрофа".